**MINISTRSTVO ZA JAVNO UPRAVO**

**DIREKTORAT ZA JAVNI SEKTOR**

**gp.mju@gov.si**

Številka: 421-151/2021/4

Datum: 16. 8. 2021

Zadeva: Obdavčitev povračila stroškov prevoza na delo in z dela – odgovor na zaprosilo

Zveza: : vaš dopis št. 0100-299/2021/12 z dne 6. 8. 2021

Z zgoraj navedenim dopisom ste na Ministrstvo za finance naslovili zaprosilo za pripravo pojasnila veljavne ureditve obdavčitve povračila stroškov prevoza na delo in z dela in za objavo pojasnila na naši spletni strani, na katero bi vi lahko usmerjali uporabnike proračuna v zvezi z njihovimi vprašanji v delu, ki se nanašajo na obdavčitev stroškov prevoza na delo in z dela. Navajate, da dobivate veliko vprašanj v zvezi z uveljavljenimi aneksi h kolektivnim pogodbam dejavnosti in poklicev, ki so bili sklenjeni za realizacijo Dogovora o odpravi varčevalnih ukrepov v zvezi s povračili stroškov in drugimi prejemki javnih uslužbencev, zamiku izplačilnega dneva plače pri proračunskih uporabnikih ter regresu za letni dopust za leto 2021 (Uradni list RS št. 88/21) in v tej zvezi tudi vprašanja, ki se nanašajo na obdavčitev povračil stroškov prevoza na delo in z dela.

V zvezi z vašim zaprosilom vas obveščamo, da smo na spletni strni Ministrstva za finance dne 14. 7. 2021 objavili informacijo s pojasnili glede spremembe davčne obravnave povračil stroškov prevoza na delo in z dela - Nove spremembe Uredbe o davčni obravnavi povračil stroškov in drugih dohodkov iz delovnega razmerja <https://www.gov.si/novice/2021-07-14-nove-spremembe-uredbe-o-davcni-obravnavi-povracil-stroskov-in-drugih-dohodkov-iz-delovnega-razmerja/>.

Informacijo in pojasnilo je na svoji spletni strani dne 16. 7. 2021 objavila tudi Finančna uprava Republike Slovenije, ki je pristojna za pobiranje davkov in v tem okviru tudi za informiranje zavezancev za davek - Povračilo stroškov prevoza – sprememba uredbe

<https://www.gov.si/novice/2021-07-15-povracilo-stroskov-prevoza-sprememba-uredbe/>.

Finančna uprava Republike Slovenije je julija 2021 ustrezno prilagodila tudi splošen opis - DOHODNINA - DOHODEK IZ ZAPOSLITVE Povračila stroškov in drugi dohodki iz delovnega razmerja (6. izdaja, julij 2021)

<https://www.fu.gov.si/davki_in_druge_dajatve/podrocja/dohodnina/dohodnina_dohodek_iz_zaposlitve/#c4620>.

Prosimo vas, da proračunske uporabnike usmerjate na navedena pojasnila oziroma vsa konkretna vprašanja, prejeta v zvezi z davčno obravnavo, odstopate v pristojno reševanje Finančni upravi Republike Slovenije, ki je pristojna za informiranje zavezancev za davek.

S spoštovanjem

Pripravila:

Lucija Perko Vovk,

sekretarka

mag. Petra Istenič mag. Tina Humar,

vodja sektorja generalna direktorica